ai4bharat/Pralekha huggingface dataset:
তথ্যওসম্প্রচারমন্ত্রক
পিআইবি, কলকাতার উদ্যোগে মেদিনীপুরে সংবাদ মাধ্যমের প্রতিনিধিদের একদিনের কর্মশালা “বার্তালাপ”
বার্তালাপ হল এমন একটি মঞ্চ, যা সরকার এবং গণমাধ্যমের মধ্যে সংযোগ-সেতু হিসেবে কাজ করে : ভূপেন্দ্র কাইন্থোলা, মহানির্দেশক  পিআইবি
মেদিনীপুর, ১৮ জুলাই, ২০২৩
সরকার এবং গণমাধ্যমের মধ্যে সংযোগ-সেতু হিসেবে গড়ে তোলা হয়েছে বার্তালাপ মঞ্চটিকে, বললেন তথ্য ও সম্প্রচার মন্ত্রকের পূর্বাঞ্চলীয় মহানির্দেশক ভূপেন্দ্র কাইন্থোলা। পিআইবি, কলকাতার উদ্যোগে মেদিনীপুরে সংবাদ মাধ্যমের প্রতিনিধিদের একদিনের কর্মশালা “বার্তালাপ”-এর আজ উদ্বোধন করেন তিনি।
শ্রী কাইন্থোলা তাঁর ভাষণে বলেন, সরকারের জনকল্যাণমূলক প্রকল্পগুলির রূপায়নে কোনো খামতি থাকলে সংবাদ মাধ্যমের উচিত তা তুলে ধরা – যাতে তা সংশোধন করা যায় এবং উপযুক্ত প্রাপকরা যথাযথ পরিষেবা পান।
কেন্দ্রীয় সরকারের বিভিন্ন প্রকল্প ও কর্মসূচি সম্পর্কিত তথ্যাদি জানানোর এই অনুষ্ঠানে যোগ দেন পশ্চিম মেদিনীপুর জেলার বিভিন্ন সংবাদ মাধ্যমের প্রতিনিধিরা।
শ্রী কাইন্থোলা তাঁর বক্তব্যে কেন্দ্রীয় সরকারের বিভিন্ন প্রকল্প ও নীতি সম্পর্কে নির্ভরযোগ্য তথ্য পৌঁছে দেওয়ার ক্ষেত্রে প্রেস ইনফরমেশন ব্যুরোর উদ্যোগের নানান দিক তুলে ধরেন। দেশের সুবিশাল ডিজিটাল পরিকাঠামোর কথা উল্লেখ করেন তিনি। তিনি আরও বলেন, আজকের বিশ্বের সামনে ভুয়ো খবর ও তথ্য এক বড় সমস্যা ও বিপদ। ভিত্তিহীন খবর চিহ্নিত করতে সংবাদ মাধ্যমের প্রতিনিধিদের সজাগ থাকতে হবে বলে তিনি মনে করিয়ে দেন।
অনুষ্ঠানে পিআইবি কলকাতার প্রাক্তন অতিরিক্ত মহানির্দেশক শ্রী দেবাঞ্জন চক্রবর্তী বলেন, সেবা, সুশাসন এবং গরিব কল্যাণ হল নরেন্দ্র মোদী সরকারের মূল মন্ত্র। এই ৯ বছরে আত্মনির্ভর ভারত উদ্যোগ, দেশের উৎপাদন ব্যবস্থাকে জোরদার করার পাশাপাশি সরকারের গৃহীত একের পর এক জনকল্যাণ মূলক কর্মসূচি ভারতকে বিশ্বের দরবারে বিশেষ স্বীকৃতি এনে দিয়েছে। সামাজিক, অর্থনৈতিক এবং ডিজিটাল ক্ষেত্রে বহু দূর এগিয়ে গেছে দেশ। উন্নত হয়েছে নাগরিকদের জীবন-যাপন।
আকাশবাণী কলকাতার প্রোগ্রাম এক্সিকিউটিভ ডঃ মানস প্রতিম দাস ‘বিজ্ঞান এবং জি-২০’ বিষয়ে পাওয়ার পয়েন্ট প্রেজেন্টেশন দেন। অর্থনৈতিক প্রগতির পাশাপাশি বিজ্ঞান এবং প্রযুক্তি ক্ষেত্রেও ভারত একের পর এক মাইলফলক পেরিয়ে চলেছে বলে তিনি মন্তব্য করেন।
মাল্টি মিডিয়া সাংবাদিক শ্রী জয়দীপ দাশগুপ্ত ভুয়ো খবর রোধ করার বিভিন্ন পন্থা-পদ্ধতি নিয়ে আলোচনা করেন।
এই কর্মশালায় পিআইবি-র প্রেস রিলিজ, ইনফোগ্রাফিক্স এবং অন্যান্য নানা বিষয়ে কিভাবে পিআইবি-র ওয়েবসাইট, ফেসবুক এবং ট্যুইটার হ্যান্ডের থেকে বাংলা, হিন্দি, ইংরেজি এবং অন্য নানা ভারতীয় ভাষায় পাওয়া যেতে পারে সেবিষয়ে জানানো হয়।
পিআইবি-র যুগ্ম অধিকর্তা শ্রীমতী চিত্রা গুপ্ত ছিলেন অনুষ্ঠানটির পরিচালনায়। অনুষ্ঠানটির অংশ হিসেবে আয়োজিত আলাপচারিতা অধিবেশনে সাংবাদিকরা তাঁদের দৈনন্দিন কর্মনির্বাহের ক্ষেত্রে সামনে আসা সমস্যাগুলি তুলে ধরেন। বিভিন্ন বিষয়ে তাঁদের প্রশ্নের উত্তর দেন শ্রীমতী গুপ্ত।
কর্মশালায় যোগ দেন প্রায় ৫০ জন সাংবাদিক। ছিলেন ঘাটাল এবং খড়গপুরের সাংবাদিকরাও।
“৯ বছর : সেবা, সুশাসন এবং গরিব কল্যাণ” শীর্ষক একটি চিত্র প্রদর্শনীর আয়োজন করে সেন্ট্রাল ব্যুরো অফ কমিউনিকেশনের মেদিনীপুরের ক্ষেত্রীয় কার্যালয়।
(CG/AC/AS/
বস্ত্রমন্ত্রক
ভারত বর্তমানে ইউরোপীয় ইউনিয়ন, অস্ট্রেলিয়া, ব্রিটেন, কানাডা, ইজরায়েল এবং অন্য দেশের সঙ্গে এফটিএ নিয়ে আলোচনা চালাচ্ছে
নয়াদিল্লী, ৩০ মার্চ, ২০২২
কেন্দ্রীয় বস্ত্র মন্ত্রকের প্রতিমন্ত্রী শ্রীমতী দর্শনা জার্দোশ আজ লোকসভায় লিখিত জবাবে জানিয়েছেন যে ভারত এবং আরব আমিরশাহী সম্প্রতি মুক্ত বাণিজ্য চুক্তিতে স্বাক্ষর করেছে। যার ফলে ভারতের বস্ত্র এবং পোশাকের রপ্তানি বাড়তে পারে। বর্তমানে ভারত ইউরোপীয় ইউনিয়ন, অস্ট্রেলিয়া, ব্রিটেন, কানাডা, ইজরায়েল এবং অন্য দেশ ও অঞ্চলের সঙ্গে মুক্ত বাণিজ্য চুক্তি নিয়ে আলোচনা চালাচ্ছে।
ভারত ইউরোপীয় ইউনিয়ন, ব্রিটেন ইত্যাদির মতো কয়েকটি বাজারে শুল্কের বিষয়ে বৈষম্যের সম্মুখীন হচ্ছে বাংলাদেশ, কাম্বোডিয়া, শ্রীলঙ্কা ইত্যাদির মতো প্রতিবেশী, প্রতিযোগী দেশগুলির তুলনায়। সরকার মার্কেট অ্যাক্সেস ইনিসিয়েটিভ  কর্মসূচিতে বাণিজ্য মেলা সংগঠন এবং অংশগ্রহণ প্রদর্শনী, ক্রেতা-বিক্রেতা বৈঠকের জন্য বস্ত্র এবং পোশাক রপ্তানীর প্রসারে যুক্ত বিভিন্ন এক্সপোর্ট প্রোমোশন কাউন্সিল  এবং বাণিজ্য সংগঠনগুলিকে আর্থিক সহায়তা দিয়ে থাকে। কোভিড-১৯ অতিমারীর সময়ে বিপণনের বিকল্প হিসেবে ইপিসিগুলি ভার্চুয়াল প্রদর্শনীরও আয়োজন করে বিশ্ব বাজারে সুবিধা পেতে।
বস্ত্র সংক্রান্ত পণ্যের দাম কম রাখতে এবং শূন্য মাত্রার রপ্তানী নীতি গ্রহণ করতে সরকার ২০২৪এর ৩১শে মার্চ পর্যন্ত পোশাক-আসাক এবং তৎসংক্রান্ত পণ্যের রপ্তানির ওপর রাজ্য এবং কেন্দ্রের শুল্কে ছাড় বজায় রেখেছে। এগুলি ব্যতীত অন্যান্য বস্ত্রের পণ্য যেগুলি এই ছাড়ের আওতায় নেই সেগুলিকে অন্যান্য পণ্যের সঙ্গে রেমিশন্স অফ ডিউটিজ অ্যান্ড ট্যাক্সেস অন এক্সপোর্টেড প্রোডাকটস-এ  রাখা হয়েছে।
২০১৬য় সূচনা হয়েছিল অ্যামেনডেড টেকনোলজি আপগ্রেডেশন ফান্ড স্কিম -এর উপযুক্ত মাত্রার যন্ত্রপাতির জন্য এককালীন মূলধনী ভর্তুকি হিসেবে। যে সমস্ত শাখায় কর্মসংস্থান বেশি এবং রপ্তানির সম্ভাবনা আছে যেমন পোশাক-আসাক এবং প্রযুক্তিগত বস্ত্র তারা এই মূলধনী ভর্তুকি পেতে পারে। কর্মসংস্থান সৃষ্টিতে বস্ত্র শিল্পের প্রয়াসের অঙ্গ হিসেবে এবং শিল্পের জন্য প্রয়োজনীয় দক্ষ শ্রমিকের যোগান দিতে বস্ত্র মন্ত্রক সমর্থ কর্মসূচি রপায়ণ করছে বস্ত্র ক্ষেত্রে সক্ষমতা বৃদ্ধি করতে সমগ্র মূল্য শৃঙ্খলের জন্য। সংগঠিত ক্ষেত্রে সুতো তৈরি এবং বুনন বাদে। মন্ত্রক টেক্সটাইল ক্লাস্টার ডেভেলপমেন্ট স্কিম  রূপায়ণ করছে ২০২১-২২ থেকে ২০২৫-২৬ পর্যন্ত যার লক্ষ্য সুসংহত কাজের জায়গা তৈরি করা এবং সংযোগ ভিত্তিক পরিবেশ তৈরি করা, চালুর পাশাপাশি সম্ভাবনাময় বস্ত্র কারখানার জন্য যাতে সেগুলি কার্যকর হয় এবং আর্থিকভাবে লাভবান হয়। এর ফলে উৎপাদন খরচ কমবে, উৎপাদনে প্রতিযোগিতা বাড়বে, ব্যয় সাশ্রয় হবে, আরও ভালো প্রযুক্তি এবং তথ্য ইত্যাদির সুবিধা পাওয়া যাবে। এছাড়া এমএমএফ পোশাক, এমএমএফ ফেব্রিক্স এবং দেশের টেকনিক্যাল বস্ত্রের উৎপাদনের প্রসারে উৎপাদন ভিত্তিক উৎসাহভাতা কর্মসূচি শুরু হয়েছে বস্ত্র শিল্পের জন্য। সরকার ৭টি পিএম মেগা ইন্টিগ্রেটেড টেক্সটাইল রিজিয়ন অ্যান্ড অ্যাপারেল পার্ক তৈরি করারও প্রস্তাব অনুমোদন করেছে। এগুলি তৈরি হবে নতুন জায়গায় যাতে বিশ্বমানের পরিকাঠামো তৈরি হয় যেখানে প্রথম থেকেই কারখানায় কাজ শুরু করা যাবে।
(CG/AP/NS
জলশক্তি মন্ত্রক
পানীয় জলে আর্সেনিক এবং ফ্লোরাইডের দূষণ
নতুন দিল্লি, ২৮ মার্চ, ২০২২
রাজ্য এবং কেন্দ্রশাসিত অঞ্চলগুলির পক্ষ থেকে পানীয় জলে অনুমোদিত সীমার বাইরে আর্সেনিক ও ফ্লোরাইডের দূষণ কতটা ঘটেছে সেব্যাপারে রিপোর্ট পেশ করা হয়েছে। রাজ্য ও কেন্দ্রশাসিত অঞ্চল ভিত্তিক এই বিবরণ প্রকাশ করা হয়েছে।
২০২৪ সালের মধ্যে দেশের প্রতিটি গ্রামীণ পরিবারে পর্যাপ্ত পরিমাণে এবং নির্ধারিত মানের পানীয় জল সরবরাহের জন্য রাজ্যগুলির সাথে একত্রিত ভাবে কেন্দ্রীয় সরকার ২০১৯ সাল থেকে জল জীবন মিশন বাস্তবায়নের কাজ শুরু করেছে। এর উদ্দেশ্য প্রতিটি বাড়িতে পানীয় জল পৌঁছে দেওয়া। কেন্দ্রীয় সরকার যখন এ জন্য তহবিল বরাদ্দ করে তখন রাসায়নিক দূষণ দ্বারা প্রভাবিত অঞ্চলে বসবাসকারীদের জন্য ১০ শতাংশ গুরুত্ব দেওয়া হয়।
জল জীবন মিশন প্রকল্পের মাধ্যমে নল বাহিত জল সংযোগের জন্য পরিকল্পনা গ্রহণের সময় গুণমান সম্পন্ন এলাকাগুলির বাসস্থান গুলিকে অগ্রাধিকার দেওয়া হয়। প্রতিটি পরিবারকে তাঁদের পানীয় এবং রান্নার জলের প্রয়োজনীয়তা মেটাতে মাথাপিছু ৮-১০ লিটার জল সরবরাহ করা হয়। অনুমোদিত সীমার বাইরে আর্সেনিক দূষণের রিপোর্টসহ ১,৬৫৭ টি গ্রামীণ বাসস্থানের মধ্যে পানীয় জল সরবরাহের জন্য ৫২১ টি বাসস্থানে কমিউনিটি ওয়াটার পিউরিফিকেশন প্লান্টস, সি ডাবলু পিপি স্থাপন করা হয়েছে। এরকমভাবে অনুমোদিত সীমার বাইরে ফ্লোরাইড দূষণ রয়েছে এরকম ৯০৮ টি বাসস্থানের মধ্যে ৪৩৩ টি বাসস্থানে পানীয় জল সরবরাহের জন্য সি ডব্লিউ পিপি স্থাপন করা হয়েছে।
কেন্দ্রীয় স্বাস্থ্য ও পরিবার কল্যাণ মন্ত্রকের অধীন ন্যাশনাল সেন্টার অফ ডিজিজ কন্ট্রোল জানিয়েছে যে, "ভারতে আর্সেনিকোসিস শনাক্তকরণ, প্রতিরোধ এবং ব্যবস্থাপনা" এবং "ফ্লুরোসিস প্রতিরোধ ও নিয়ন্ত্রণের জন্য জাতীয় প্রোগ্রাম" এর সংশোধিত প্রযুক্তিগত নির্দেশিকা জারি করা হয়েছে।
আজ রাজ্যসভায় এক লিখিত প্রশ্নের জবাবে কেন্দ্রীয় জল শক্তি প্রতিমন্ত্রী শ্রী প্রহ্লাদ সিং প্যাটেল এই তথ্য জানিয়েছেন।
CG/ SB
(Visitor Counter : 1058
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ১৬৬ কোটি ১৭ লক্ষের বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ১১ কোটি ২ লক্ষের বেশি টিকার ডোজ রয়েছে
নতুন দিল্লি, ৫ ফেব্রুয়ারি, ২০২২
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ১৬৬ কোটি ১৭ লক্ষ ১৬ হাজার ৩৩৫টি টিকার ডোজ বিনামূল্যে সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ১১ কোটি ২ লক্ষ ৬৪ হাজার ৩৫৬টি টিকার ডোজ হাতে রয়েছে।
CG/BD/AS/
(Visitor Counter : 95
তথ্যওসম্প্রচারমন্ত্রক
নৈহাটি-তে স্বচ্ছ ভারত মিশন  বিষয়ে এক প্রচার কর্মসূচির আয়োজন করা হয়
কলকাতা, ০৭ ডিসেম্বর, ২০১৮
উত্তর ২৪ পরগনার নৈহাটিতে তথ্য সম্প্রচার মন্ত্রকের ফিল্ড আউটরিচ ব্যুরো’র উদ্যোগে আজ স্বচ্ছ ভারত মিশন  বিষয়ে এক বিশেষ প্রচার কর্মসূচির আয়োজন করা হয়। অনুষ্ঠানে নৈহাটি পুরসভার পরিচ্ছন্নতা বিষয়ক আধিকারিক শ্রী রাজেন্দ্র গুপ্তা, পূর্ত বিভাগের আধিকারিক শ্রী মানস পাল, স্থানীয় পুরপিতা শ্রী শম্ভুনাথ বিশ্বাস এবং শ্রীমতী দীপা মুখার্জি উপস্থিত ছিলেন।
মেদিনীপুরের ক্ষেত্রীয় প্রচার আধিকারিক শ্রী সুদীপ্ত বিশ্বাস এই অনুষ্ঠানে স্বচ্ছ ভারত বিষয়ে এবং বিভিন্ন ধরণের জঞ্জাল ও আবর্জনা পৃথকীকরণের ওপর গুরুত্ব দেন। এছাড়া, কঠিন বর্জ্য পরিচালন, কম্পোস্ট সার তৈরির মতো বিষয়েও আলোচনা করা হয়। অনুষ্ঠানে পরিচ্ছন্নতা বিষয়ে একটি ক্যুইজ প্রতিযোগিতার আয়োজন করা হয় এবং পুরস্কার বিতরণ করা হয়। এই অনুষ্ঠানের অঙ্গ হিসাবে একটি শ্লোগান রচনা প্রতিযোগিতা এবং সঙ্গীত ও নাটক বিভাগের কলাকুশলীদের সাংস্কৃতিক অনুষ্ঠানেরও আয়োজন করা হয়। নৈহাটি পুরসভার ভাইস চেয়ারম্যান শ্রী ভজন মুখার্জি এই ধরণের সচেতনতামূলক কর্মসূচি আয়োজনের জন্য উদ্যোক্তাদের ধন্যবাদ জানান।
CC/PB/SB
(Visitor Counter : 108
কেন্দ্রীয়মন্ত্রিসভা
কেন্দ্রীয় মন্ত্রিসভা সিরহিন্দ ফিডার ক্যানেল ও রাজস্থান ফিডার ক্যানেল সংস্কারের জন্য ৮২৫ কোটি টাকার আর্থিক সহায়তা অনুমোদন করেছে
নয়াদিল্লি, ২৬ সেপ্টেম্বর, ২০১৮
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বুধবারের  বৈঠকে সিরহিন্দ ফিডার ক্যানেল এবং রাজস্থান ফিডার ক্যানেলের সংস্কারের জন্য ৮২৫ কোটি টাকা আর্থিক সহায়তা অনুমোদন করেছে। এর মধ্যে ২০১৮-১৯ থেকে ২০২২-২৩ পর্যন্ত – এই পাঁচ বছরে রাজস্থান ফিডার ক্যানেলের জন্য কেন্দ্রীয় সহায়তাবাবদ ৬২০.৪২ কোটি টাকা এবং সিরহিন্দ ফিডার ক্যানেলের জন্য একই সময়কালে ২০৫.৭৫৮ কোটি টাকা দেওয়া হবে। এই প্রকল্প রূপায়িত হলে দক্ষিণ-পশ্চিম পাঞ্জাবের মুক্তস্বর, ফরিদকোট এবং ফিরোজপুর জেলায় প্রায় ৮৪,৮০০ হেক্টর জমিতে জল জমার সমস্যা দূর হবে। অন্যদিকে, এই দুটি ক্যানেলে জলের প্রবাহ ও সরবরাহ বৃদ্ধি পাবে। রাজস্থান ফিডার ক্যানেল সংস্কারের ফলে কৃষকরা প্রায় ৯৮,৭৩৯ হেক্টর জমিতে উন্নত সেচের সুবিধা পাবেন। সিরহিন্দ ফিডারের সংস্কারের ফলে কৃষকরা ৬৯,০৮৬ জমিতে অনুরূপভাবে উন্নত সেচের সুবিধা পাবে।
নাবার্ডের মাধ্যমে তহবিল যোগানের সমস্যা মেটানো ছাড়াও এই দুটি প্রকল্পের সার্বিক নজরদারির জন্য একটি বিশেষজ্ঞ প্রকল্প পর্যালোচনা কমিটিও গঠন করা হবে। এই দুটি গুরুত্বপূর্ণ ফিডার ক্যানেলের সংস্কারের জন্য সমগ্র অর্থই কেন্দ্রীয় সহায়তা বাবদ দেওয়া হবে।
CG/PB/DM/…
(Visitor Counter : 84
স্বরাষ্ট্র মন্ত্রক
সর্দার প্যাটেল রাষ্ট্রীয় একতা পুরস্কারের জন্য মনোনয়ন জমা দেওয়ার সময় বাড়িয়ে ৩১শে অক্টোবর পর্যন্ত করা হয়েছে
নয়াদিল্লী, ২০ আগস্ট, ২০২০
সর্দার প্যাটেল রাষ্ট্রীয় একতা পুরস্কারের জন্য অনলাইনের মাধ্যমে মনোনয়ন জমা দেওয়ার সময়সীমা বৃদ্ধি করে ৩১শে অক্টোবর করা হয়েছে। ভারতের ঐক্য এবং সংহতির বিষয়ে যাঁরা কাজ করছেন তাঁদের অবদানের স্বীকৃতি স্বরূপ এটি সর্বোচ্চ নাগরিক পুরস্কার। কেন্দ্রীয় স্বরাষ্ট্র মন্ত্রকের ওয়েবসাইট https://nationalunityawards.mha.gov.in/
-এ এই মনোনয়ন অনলাইনের মাধ্যমে জমা দেওয়া যাবে।
কেন্দ্র সর্দার বল্লভ ভাই প্যাটেলের নামানুসারে এই পুরস্কার প্রদানের সিদ্ধান্ত নিয়েছে। দেশের জাতীয় ঐক্য এবং সংহতিকে উৎসাহ দিতে ও দৃঢ় এবং ঐক্যবদ্ধ ভারতের ধারণাকে শক্তিশালী করার জন্য যাঁরা কাজ করে চলেছেন তাঁদের অনুপ্রেরণাদায়ক অবদানকে স্বীকৃতি দিতে সরকার এই পুরস্কার প্রদানের সিদ্ধান্ত নিয়েছে।
(CG/CB/NS
প্রধানমন্ত্রীরদপ্তর
প্রধানমন্ত্রী ১৩ জানুয়ারি বারাণসীতে বিশ্বের বৃহত্তম রিভার ক্রুজ-এমভি গঙ্গা বিলাসের যাত্রার সূচনা করবেন এবং বারাণসী টেন্ট সিটির উদ্বোধন করবেন
প্রধানমন্ত্রী হলদিয়ায় মাল্টি মডেল টার্মিনালের উদ্বোধন করবেন
নয়াদিল্লি, ১১ জানুয়ারি, ২০২৩
প্রধানমন্ত্রী শ্রী নরেন্দ্র মোদী ১৩ জানুয়ারি সকাল দশটায় বারাণসীতে বিশ্বের বৃহত্তম রিভার ক্রুজ-এমভি গঙ্গা বিলাসের যাত্রার সূচনা করবেন এবং বারাণসী টেন্ট সিটির উদ্বোধন করবেন। তিনি এই একই অনুষ্ঠান থেকে ১ হাজার কোটি টাকার বেশি মূল্যের আরও কিছু অভ্যন্তরীণ জলপথ প্রকল্পের উদ্বোধন ও ভিত্তিপ্রস্তর স্থাপন করবেন।
এমভি গঙ্গা বিলাস
এমভি গঙ্গা বিলাস উত্তরপ্রদেশের বারাণসী থেকে যাত্রা শুরু করে ভারত এবং বাংলাদেশের ২৭টি নদী পেরিয়ে প্রায় ৩ হাজার ২০০ কিলোমিটার পথ পাড়ি দিয়ে বাংলাদেশ অতিক্রম করে অসমের ডিব্রুগড়ে পৌঁছাবে। এমভি গঙ্গা বিলাসের তিনটি ডেক এবং ১৮টি স্যুট রয়েছে। ৩৬ জন পর্যটক বিলাসবহুল সুবিধা সহ ভ্রমণ করতে পারবেন। প্রথম দিনে যাত্রার জন্য সুইজারল্যান্ডের ৩২ জন পর্যটক তাদের নাম নথিভুক্ত করেছেন।
এমভি গঙ্গা বিলাস ক্রুজটিকে বিশ্ব দরবারে প্রদর্শনের জন্য দারুণভাবে সাজানো হয়েছে। ৫১ দিনের এই যাত্রায় বিশ্বের ঐতিহ্যবাহী বিভিন্ন স্থান, জাতীয় উদ্যান, নদী ঘাট এবং বিহারের পাটনা, ঝাড়খন্ডের সাহেবগঞ্জ, পশ্চিমবঙ্গের কলকাতা, বাংলাদেশের ঢাকা এবং অসমের গুয়াহাটির মতো বড় শহরগুলি ঘুরিয়ে দেখানো হবে। এই সফর পর্যটকদের ভারত ও বাংলাদেশের শিল্প, সংস্কৃতি ও ইতিহাসের সঙ্গে একাত্ম হওয়ার সুযোগ করে দেবে।
রিভার ক্রুজ পর্যটনে উৎসাহ দিতে প্রধানমন্ত্রী যে প্রচেষ্টা গ্রহণ করেছেন তার সঙ্গে সঙ্গতি রেখেই এই পরিষেবার সূচনা করা হচ্ছে। এর ফলে ভারতে রিভার ক্রুজ পর্যটন ক্ষেত্রে এক নতুন যুগের সূচনা হল।
বারাণসী টেন্ট সিটি
এই অঞ্চলের পর্যটনের মানোন্নয়নে গঙ্গা নদীর তীরে এই টেন্ট সিটি তৈরি করা হয়েছে। বিশেষ করে কাশি বিশ্বনাথ ধামে ক্রমবর্ধমান পর্যটকের প্রতি নজর দিয়ে এর ঠিক বিপরীতে তৈরি করা এই টেন্ট সিটিটি পর্যটকদের জন্য সুবিধাজনক হবে। বারাণসী উন্নয়ন কর্তৃপক্ষ পিপিপি মডেলে এটি তৈরি করেছে। বিভিন্ন ঘাট থেকে পর্যটকরা নৌকায় করে টেন্ট সিটিতে পৌঁছাবেন। প্রতি বছর অক্টোবর থেকে জুন মাস পর্যন্ত চালু থাকবে এই টেন্ট সিটি। বর্ষাকালে নদীতে জলস্তর বৃদ্ধি পাওয়ার দিকে নজর রেখে তিন মাস এটি বন্ধ থাকবে।
অভ্যন্তরীণ জলপথ প্রকল্প
প্রধানমন্ত্রী এই সঙ্গেই পশ্চিমবঙ্গের হলদিয়ার মাল্টি মডেল টার্মিনালের উদ্বোধন করবেন। জলমার্গ বিকাশ প্রকল্পের আওতায় তৈরি করা এই হলদিয়া মাল্টি মডেল টার্মিনালের পণ্য বহন ক্ষমতা প্রতি বছরে প্রায় ৩ মিলিয়ন মেট্রিক টন বার্থগুলি ৩ হাজার ডেড ওয়েট  টন পর্যন্ত জাহাজ পরিচালনা করতে পারবে।
প্রধানমন্ত্রী সৈয়দপুর, চোচাকপুর, জামানিয়া এবং উত্তরপ্রদেশের বালিয়া জেলার কাঁশপুরে চারটি ভাসমান সমন্বিত জেটির উদ্বোধন করবেন। এছাড়া তিনি দীঘা, নাগতাদিয়ারা, বাঢ়, পানাপুর এবং হাসানপুরে ৫টি সমন্বিত জেটির ভিত্তি প্রস্তর স্থাপন করবেন। পশ্চিমবঙ্গ, ঝাড়খন্ড, বিহার ও উত্তরপ্রদেশে গঙ্গা তীরবর্তী এলাকায় ৬০টি সমন্বিত জেটি তৈরি করা হবে। এরফলে এই অঞ্চলের অর্থনৈতিক কাজকর্ম বৃদ্ধির পাশাপাশি জীবনযাত্রার মানোন্নয়ন হবে। ক্ষুদ্র কৃষক, মৎস্য ক্ষেত্রের সঙ্গে যুক্ত ব্যক্তি এবং অসংগঠিত ক্ষেত্রের সঙ্গে যুক্ত শ্রমিকরা ও ফুল চাষিরা বিশেষভাবে উপকৃত হবেন।
প্রধানমন্ত্রী গুয়াহাটিতে উত্তর-পূর্বাঞ্চলে সমুদ্র দক্ষতা উন্নয়ন কেন্দ্রের উদ্বোধন করবেন। এছাড়াও তিনি গুয়াহাটির পান্ডু টার্মিনালে একটি জাহাজ মেরামতি সুবিধা কেন্দ্রের ভিত্তিপ্রস্তর স্থাপন করবেন। এরফলে প্রচুর পরিমাণ অর্থ ও সময় সাশ্রয় হবে।
(PG/PM/NS
প্রধানমন্ত্রীরদপ্তর
প্রধানমন্ত্রীর সঙ্গে মালদ্বীপের সংসদ মজলিসের অধ্যক্ষ মোহামেদ নাশিদের সাক্ষাৎ
নয়াদিল্লি, ১৩ ডিসেম্বর, ২০১৯
রাজ্যসভার চেয়ারম্যান এবং লোকসভার অধ্যক্ষের যৌথ আমন্ত্রণে মালদ্বীপের সংসদ ‘মজলিস’-এর অধ্যক্ষ মোহামেদ নাশিদ ভারত সফর করছেন। এই সফরের অঙ্গ হিসেবে আজ তিনি প্রধানমন্ত্রী শ্রী নরেন্দ্র মোদীর সঙ্গে নতুন দিল্লিতে সাক্ষাৎ করেন।
অধ্যক্ষ নাশিদকে স্বাগত জানিয়ে প্রধানমন্ত্রী বলেন, ভারত মালদ্বীপের সৌহার্দ্যপূর্ণ সম্পর্কের অন্যতম উপাদান দুই দেশের সংসদের মধ্যে যোগাযোগ। এই সফর, উভয় দেশের মধ্যে বন্ধুত্বের সেতুবন্ধনকে আরও দৃঢ় করবে বলে প্রধানমন্ত্রী প্রত্যয় ব্যক্ত করেন।
এই প্রসঙ্গে প্রধানমন্ত্রী এবছর জুন মাসে তাঁর সর্বশেষ মালে সফরের কথা উল্লেখ করেন। সেইসময় তিনি মজলিসে ভাষণ দেন। অধ্যক্ষ নাশিদের যোগ্য নেতৃত্বের ফলে মালদ্বীপের গণতন্ত্র দৃঢ় এবং মজবুত হয়েছে বলে প্রধানমন্ত্রী মন্তব্য করেন। বন্ধুভাবাপন্ন মালদ্বীপের জনগণের চাহিদা অনুযায়ী একটি স্হিতিশীল, সমৃদ্ধশালী ও শান্তিপূর্ণ মালদ্বীপ গঠনের লক্ষ্যে একযোগে কাজ করার বিষয়ে ভারতের অঙ্গীকার তিনি পূনর্ব্যক্ত করেন।
অধ্যক্ষ নাশিদ প্রধানমন্ত্রীকে ধন্যবাদ জানিয়ে বলেন, গত বছর মালদ্বীপে নতুন সরকার দায়িত্ব নেওয়ার পর থেকে ভারত-মালদ্বীপের দৃঢ় সম্পর্ক গড়ে তোলার ক্ষেত্রে প্রধানমন্ত্রী নিরন্তর সমর্থন যুগিয়েছেন। মালদ্বীপবাসীর কল্যাণে বিভিন্ন উন্নয়নমূলক উদ্যোগে প্রধানমন্ত্রী যে সহযোগিতার হাত বাড়িয়ে দিয়েছেন, নাশিদ সেই বিষয়েও প্রধানমন্ত্রীকে ধন্যবাদ জানিয়েছেন। এই প্রসঙ্গে মালদ্বীপ সরকারের ‘ভারত প্রথম’ নীতির কথা তিনি উল্লেখ করেন। উভয় দেশের মধ্যে বন্ধুত্বের সম্পর্ক এবং চিরন্তন বন্ধন আরও দৃঢ় করার ক্ষেত্রে সংসদীয় প্রতিনিধিদলের এই সফর সাহায্য করবে বলে তিনি আশা ব্যক্ত করেন।
SSS/CB/NS
(Visitor Counter : 56
জাহাজচলাচলমন্ত্রক
সাধারণ জনগণের পরামর্শের জন্য ভারতীয় বন্দর বিল ২০২০র খসড়া প্রকাশ করা হয়েছে
নয়াদিল্লী, ১১ ডিসেম্বর, ২০২০
১৯৮০ সালের ভারতীয় বন্দর আইনের পরিবর্তন এবং বাতিল করে ভারতীয় বন্দর বিল ২০২০ নিয়ে আসা হচ্ছে। তাই এই বিষয়ে সাধারণ জনগণের মতামত নিতে ভারতীয় বন্দর বিল ২০২০র খসড়া প্রকাশ করেছে কেন্দ্রীয় বন্দর, জাহাজ চলাচল এবং জলপথ মন্ত্রক। ভারতীয় বন্দর বিল ২০২০র খসড়ায় বন্দরগুলির পরিকাঠামোগত বৃদ্ধি, সুস্থায়ী উন্নয়ন, বন্দর ক্ষেত্রে বিনিয়োগের জন্য ভারতীয় উপকূল অঞ্চলের প্রশাসনিক কাজ ও বন্দরের সর্বোত্তম ব্যবহারের বিষয় তুলে ধরা হয়েছে। প্রস্তাবিত বিলে অপ্রচলিত বন্দরগুলির কার্যকারিতা বৃদ্ধি, রক্ষণাবেক্ষণের ব্যবস্থাও রয়েছে। নতুন সমুদ্র বন্দর নির্মাণ এবং বিদ্যমান বন্দরগুলির ব্যবস্থাপনার উন্নয়ন সম্ভবপর হলে ভারতীয় সমুদ্র ও বন্দর ক্ষেত্রে বৃহত্তর বিনিয়োগ সুনিশ্চিত হবে,তারাও সংস্থান রয়েছে এখানে। এই বিলে ভারতীয় বন্দর ক্ষেত্রের অগ্রগতি,সুস্থায়ী উন্নয়নের জন্য একটি কার্যকরী পরিবেশ তৈরির চেষ্টা করা হয়েছে। এই বিলে বলা হয়েছে-
একটি সমুদ্র বন্দর নিয়ন্ত্রক কর্তৃপক্ষ গঠন করা হবে
উপকূলীয় রাজ্যগুলির সরকার, রাজ্যগুলির উপকূলীয় পর্ষদ এবং অন্যান্য অংশীদারদের সঙ্গে পরামর্শ করে জাতীয় বন্দর নীতি ও জাতীয় বন্দর পরিকল্পনা প্রণয়ন করা হবে।
বন্দর অঞ্চলে যেকোন বেআইনি কার্যকলাপ রোধ করতে এবং তাৎক্ষণিক ও দ্রুত অভিযোগ নিরসন ব্যবস্থা হিসেবে কাজ করার জন্য মেরিটাইম পোর্ট ট্রাইবুনাল ও মেরিটাইম পোর্ট আপিল ট্রাইবুনালের মতো বিশেষ মেরিটাইম ট্রাইবুনাল গঠন করা হবে।
প্রস্তাবিত বিলে বন্দরের সুরক্ষা, দূষণ নিয়ন্ত্রণের বিষয়গুলিও নিশ্চিত করা হয়েছে। সামুদ্রিক সুরক্ষার বিষয়েও বিশেষ গুরুত্ব দেওয়া হয়েছে এই বিলে। এই বিলে সমুদ্র ও বন্দর ক্ষেত্রে সরকারি এবং বেসরকারী বিনিয়োগ, বন্দরে প্রবেশের নানা সমস্যা অপসারণ সহ একাধিক বিষয়ের ওপর গুরুত্ব আরোপ করা হয়েছে। সমুদ্র ক্ষেত্রে আত্মনির্ভর হয়ে উঠার দিশা দেখানো হয়েছে এই বিলের মাধ্যমে।
কেন্দ্রীয় বন্দর, জাহাজ চলাচল এবং জলপথ মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী মনসুখ মান্ডভিয়া বলেছেন, ‘আমরা একটি জাতীয় বন্দর গ্রিড তৈরির জন্য কাজ করে চলেছি। এই বিল ভারতীয় উপকূল ক্ষেত্রে গেম চেঞ্চার হয়ে উঠবে। বিশেষ করে বিনিয়োগ বৃদ্ধিতে সহায়তা প্রদান করবে। এই বিল পরিকাঠামোগত উন্নয়ন এবং বন্দরের সুস্থায়ী উন্নতিতে গুরুত্বপূর্ণ অবদান রাখবে। পাশাপাশি আগামীদিনে ভারতীয় উপকূল পরিকাঠামো ক্ষেত্রে আমূল পরিবর্তন ঘটাতে সাহায্য করবে।’
ভারতীয় বন্দর বিল ২০২০ খসড়া বিষয়ে সাধারণ জনগণ তাদের মতামত জানাতে পারবেন
আবাসনএবংশহরাঞ্চলেরদারিদ্র্যদূরীকরণমন্ত্রক
সি পি ডব্লিউ ডি' র ১৬৭-তম বার্ষিক দিবস উদযাপন
নতুন দিল্লি, ১২ জুলাই, ২০২১
কেন্দ্রীয় পূর্ত বিভাগ, সেন্ট্রাল পাবলিক ওয়ার্কস ডিপার্টমেন্ট, আজ তাদের গৌরবজনক পরিষেবার ১৬৭ বছর উদযাপন করেছে। করোনা জনিত পরিস্থিতিতে এবার অনাড়ম্বরভাবে ডিজিটাল মাধ্যমে অনুষ্ঠানের আয়োজন করা হয়।
আজকের এই অনুষ্ঠানে প্রধান অতিথি হিসেবে উপস্থিত ছিলেন নগরোন্নয়ন মন্ত্রকের দায়িত্বপ্রাপ্ত মন্ত্রী শ্রী হরদীপ সিং পুরি। বিশেষ অতিথি হিসেবে উপস্থিত ছিলেন ওই মন্ত্রকের প্রতিমন্ত্রী শ্রী কৌশল কিশোর। মন্ত্রকের সচিব শ্রী দুর্গা শংকর মিশ্র অনুষ্ঠানে উপস্থিত ছিলেন।
উদ্বোধনী অনুষ্ঠানে চারটি প্রযুক্তি বিষয়ক প্রকাশনা, সি পি ডব্লিউ ডি ফ্লোরাল টেবিলক্স, ট্রেজার কালেকশন, ই আর পি- ই মডিউলস এবং নির্মাণ ভারত এই প্রকাশ করা হয়। এছাড়া সি পি ডব্লিউ ডি টেলিফোন ডাইরেক্টরি-২০২১ প্রকাশ করা হয়। অনুষ্ঠানে এই সংস্থার কার্যকলাপ সম্পর্কিত একটি স্বল্পদৈর্ঘ্যের চলচ্চিত্র প্রদর্শন করা হয়।
জনস্বার্থে কাজ সম্পাদনের জন্য কেন্দ্রীয় সংস্থা হিসেবে ১৮৫৪ সালে সি পি ডব্লিউ ডি'র প্রতিষ্ঠিত হয়েছিল।
আজকের অনুষ্ঠানে কাজের স্বীকৃতি হিসেবে বিশেষ অবদানের জন্য বেশ কয়েকজন আধিকারিককে পুরস্কৃত করা হয়েছে।
CG/ SB
(Visitor Counter : 124
পর্যটনমন্ত্রক
কেন্দ্রীয় পর্যটন মন্ত্রকের 'দেখো আপনা দেশ'এর ১৭তম সিরিজে "নীলা নদীর অন্বেষণ" শীর্ষক ওয়েবিনার
নতুন দিল্লি, ১০ মে, ২০২০
কেন্দ্রীয় পর্যটন মন্ত্রকের 'দেখো আপনা দেশ'এর ১৭তম সিরিজে ৯ই এপ্রিল "নীলা নদীর অন্বেষণ" শীর্ষক ওয়েবিনার বা ওয়েব ভিত্তিক সেমিনারের আয়োজন করা হয়।কেরালার অন্যতম নদী নীলা। ভ্রমণপিপাসুদের কাছে অদেখা স্থানগুলি সম্পর্কে অপূর্ব ভ্রমণের অভিজ্ঞতা তুলে ধরতে এই উদ্যোগ নেওয়া হয়েছে।
দ্য ব্লু ইয়ান্ডারের প্রতিষ্ঠাতা গোপীনাথ পারায়ীল, লেখক ও গল্পকার অনিতা নায়ার এই ওয়েবিনার উপস্থাপন করেন। 'নীলা নদীর অন্বেষণ'এর গল্প, সেখানে বসবাসকারী লোকদের কথা এবং পর্যটন সংক্রান্ত নীতিগুলি তুলে ধরা হয় এখানে। প্রাকৃতিক দৃশ্য, ঐতিহ্য, স্থানীয় খাদ্য, উৎসব ও শিল্পকলা সম্পর্কেও বিভিন্ন কথা তুলে ধরেন উপস্থাপকরা।
'দেখো আপন দেশ' ওয়েবিনার সিরিজের মূললক্ষ্য হল দেশীয় পর্যটনের প্রচার। বর্তমান লকডাউনের সময়ে কেন্দ্রীয় পর্যটন মন্ত্রক পর্যটন শিল্পের সঙ্গে যুক্ত সকল পক্ষের সুবিধার্থে এবং দেশের মানুষকে ভ্রমণের বিষয়ে আগ্রহী করে তুলতে এই উদ্যোগ নিয়েছে।
এখন ওয়েব ভিত্তিক সেমিনার দেখা যাবে https://www.youtube.com/channel/UCbzIbBmMvtvH7d6Zo_ZEHDA/featured%2520 এই ওয়েব সাইট এবং কেন্দ্রীয় পর্যটন মন্ত্রকের নিজস্বসামাজিক মাধ্যমে।
আগামী ১২ মে বেলা ১১টায় "ওড়িশা :ভারতের শ্রেষ্ঠত্ব সংরক্ষিত" শীর্ষক একটি ওয়েবিনারের আয়োজন করা হয়েছে।
(CG/SS
প্রধানমন্ত্রীরদপ্তর
ব্রাজিলের রাষ্ট্রপতি নির্বাচনে জয়লাভের জন্য লুইজ ইনাসিও লুলা দ্যা সিলভা-কে প্রধানমন্ত্রীর অভিনন্দন
নয়াদিল্লি, ৩১ অক্টোবর, ২০২২
ব্রাজিলের রাষ্ট্রপতি নির্বাচনে জয়লাভের জন্য লুইজ ইনাসিও লুলা দ্যা সিলভা-কে অভিনন্দন জানিয়েছেন প্রধানমন্ত্রী শ্রী নরেন্দ্র মোদী।
প্রধানমন্ত্রীর দপ্তর থেকে এক ট্যুইটে বলা হয়েছে;
“ব্রাজিলের রাষ্ট্রপতি নির্বাচনে জয়ের জন্য অভিনন্দন জানাই @LulaOficia। আমাদের মধ্যে দ্বিপাক্ষিক সম্পর্ককে আরো গভীর ও প্রসারিত করতে, সেই সঙ্গে বিশ্বপর্যায়ের বিষয়গুলি নিয়েও একত্রে ঘনিষ্ঠভাবে কাজ করতে চাই।”
PG/AB/NS
(
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুন দিল্লি, ১৫ই জুন, ২০২১
ভারতে চিকিৎসাধীন সংক্রমিতের সংখ্যা নিম্নমুখী । এই সংখ্যা আরো কমে হয়েছে ৯,১৩,৩৭৮ ।
গত ২৪ ঘন্টায় নতুন করে সংক্রমিত হয়েছেন ৬০,৪৭১জন , যা ৭৫ দিনের মধ্যে সর্বনিম্ন।
সারা দেশে এ পর্যন্ত মোট সুস্থ হয়েছেন ২ কোটি ৮২ লক্ষ ৮০হাজার ৪শো ৭০।
গত চব্বিশ ঘন্টায় আরোগ্য লাভ করেছেন ১,১৭,৫২৫ জন।
পর পর ৩৩ দিন নতুন করে সংক্রমিতের থেকে সুস্থ হয়ে ওঠার সংখ্যা বেশী।
কোভিড মুক্ত হওয়ার বেড়ে হয়েছে হার ৯৫.৬৪%।
সাপ্তাহিক সংক্রমিতের হার ৫ শতাংশের নিচে রয়েছে, বর্তমানে ৪.৩৯%।
পরপর ৮ দিন দৈনিক সংক্রমিতের হার ৫%র কম౼আজ এই হার ৩.৪৫%।
নমুনা পরীক্ষার ক্ষমতা বেড়েছে, মোট নমুনা পরীক্ষা হয়েছে ৩৮.১৩ কোটি।
দেশজুড়ে টিকাকরণ অভিযানে এ পর্যন্ত ২৫ কোটি ৯০ লক্ষ টিকা দেওয়া হয়েছে।
CG/CB
(Visitor Counter : 104
প্রধানমন্ত্রীরদপ্তর
প্রধানমন্ত্রী ভোগী উপলক্ষে দেশবাসীকে শুভেচ্ছা জানিয়েছেন
নয়াদিল্লি, ১৪ জানুয়ারি, ২০২৩
প্রধানমন্ত্রী শ্রী নরেন্দ্র মোদী ভোগী উপলক্ষে দেশবাসীকে শুভেচ্ছা জানিয়েছেন।
এক ট্যুইটে প্রধানমন্ত্রী বলেন;
“ভোগী উপলক্ষে আপনাদের শুভেচ্ছা জানাই। প্রত্যেকের সুখ ও কল্যাণ কামনা করি।”
PG/PM/ NS
(
প্রধানমন্ত্রীরদপ্তর
শ্রেষ্ঠ মৌলিক সঙ্গীত হিসাবে ‘নাটু নাটু’ গোল্ডেন গ্লোব পুরস্কার জয় করায় আরআরআর দলকে অভিনন্দন প্রধানমন্ত্রীর
নয়াদিল্লি, ১১ জানুয়ারি, ২০২৩
প্রধানমন্ত্রী শ্রী নরেন্দ্র মোদী শ্রেষ্ঠ মৌলিক সঙ্গীত হিসাবে ‘নাটু নাটু’ গোল্ডেন গ্লোব পুরস্কার জয় করায় আরআরআর দলকে অভিনন্দন জানিয়েছেন।
আরআরআর সিনেমার একটি ট্যুইট শেয়ার করে প্রধানমন্ত্রী তাঁর ট্যুইটে বলেন, “এ এক বিশেষ সাফল্য! এমএম কিরাভানি, প্রেম রক্ষিত, কলা ভৈরব, চন্দ্র বোস, রাহুল শিপলিগুঞ্জ’কে শুভেচ্ছা। আমি জুনিয়র এনটিআর, এস এস রাজামৌলি, রামচরণ সহ আরআরআর সিনেমা দলকে অভিনন্দন জানাই। এই সম্মানজনক পুরস্কার প্রত্যেক ভারতীয়কে গর্বিত করেছে”।
PG/PM/SB
(